
Oletteko kuulleet tarinaa Neropattikatista? Tämä onkin kummallinen juttu. Oikein palan halusta kertoa sen sinulle. Neropattikatti oli kissa, niin kuin varmaan arvasitkin. Sen turkki oli sileää samettia ja tasaisen harmaa. Kuononpää hehkui vaaleanpunaista, ihan niin kuin tarkkaavaisesti pystyssä olevat korvatkin. Jalassa hänellä oli vihreät housut. Sellaiset lappuhaalarit, missä oli samanväriset henkselit.


Niissä oli myös valkoisia pilviä ja punainen paikka polven päällä.


Muita vaatteita hän ei suostunut edes harkitsemaan. Ja hyvä niin, sillä sanoisin, että Neropattikatti oli hyvin hauskannäköinen kissa.

Neropattikatti oli myös merkillinen kissa. Hän nimittäin tuntui tietävän kaikenlaisista asioista lähes kaiken. Aina, jos metsän eläimillä oli ongelmia, ne saattoivat tulla Neropattikatin luo neuvoa kysymään. Katti kuunteli ja kallisteli päätään. Nuolaisi huuliaan ja mietti asiaa kaikilta kanteilta. Ja monet olivat saaneet katilta helpotuksen murheeseensa. Useimmiten kysyjät poistuivat


hymyillen


ja vastauksen saaneena. Nämä eläimet olivat nimenneet hänet Neropattikatiksi


Kolme oravaa juoksi kilpaa ja saapui katin talolle. Heille oli tullut jakamisen murhe. Oravat olivat olleet heti aamusta ahkeria ja keränneet käpyjä ja tammenterhoja kukin omaan pussiinsa.

